
VALSTYBINĖS ATOMINĖS ENERGETIKOS SAUGOS INSPEKCIJOS TARPTAUTINĖS KONFERENCIJOS ORGANIZAVIMO PASLAUGŲ PIRKIMO
TECHNINĖ SPECIFIKACIJA

[bookmark: _Hlk232086915]I. BENDRA INFORMACIJA APIE PIRKIMĄ
1.1. Valstybinė atominės energetikos saugos inspekcija (toliau – Užsakovas) 2026 m. lapkričio 18–19 d. organizuos reprezentacinį tarptautinį renginį – tarptautinę konferenciją „Branduolinės saugos reguliavimo iššūkiai“, skirtą Valstybinės atominės energetikos saugos inspekcijos 35 metų veiklos sukakčiai paminėti (toliau – Konferencija). 
1.2. Paslaugų suteikimo vietos – tarptautinė konferencija Vilniaus mieste, išvyka – Visagino miestas. Konferencijos trukmė – 2 dienos (2026 m. lapkričio 18 d. programa užsienio svečiams, 2026 m. lapkričio 19 d. Konferencija. 
1.3. Šiuo viešuoju pirkimu siekiama įsigyti su Konferencijos organizavimu susijusias paslaugas ir priemones: Konferencijos vietą, salę su įranga, Konferencijos techninį-organizacinį aptarnavimą, Konferencijos erdvių apipavidalinimą, dalyvių atributiką, renginio vedėjo, Konferencijos dalyvių maitinimo, svečių sutikimo vakarienės, transporto nuomos, kultūrinės programos bei kitas su Konferencijos organizavimu susijusias paslaugas.
1.4. Pirkimo objekto sudėtinės dalys: 
1.4.1. užsienio svečių išvykos (iki 17 asmenų) organizavimo paslaugos 2026 m. lapkričio 18 d. Ši dalis skirta tik užsienio svečiams ir apima išvykos iš Vilniaus į Ignalinos AE Visagine ir susijusių logistikos bei maitinimo paslaugų organizavimą ir sutikimo vakarienės organizavimą. 
[bookmark: _Hlk232164616]1.4.2. konferencijos organizavimo paslaugos 2026 m. lapkričio 19 d. Ši dalis skirta visiems konferencijos dalyviams ir apima konferencijos vietos, techninio aptarnavimo, maitinimo, vertimo, konferencijos atributikos, konferencijos interneto svetainės registracijai ir programai sukūrimo, renginio vedimo, fotografavimo, filmavimo ir kitas konferencijos organizavimo paslaugas.
1.5. Paslaugų teikėjas turi suteikti su Konferencijos organizavimu ir aptarnavimu susijusias paslaugas pagal Valstybinės atominės energetikos saugos inspekcijos tarptautinės konferencijos organizavimo paslaugų pirkimo techninėje specifikacijoje (toliau — techninė specifikacija) nurodytus reikalavimus. 
1.6. Planuojamas Konferencijos dalyvių  skaičius — 120 asmenų. Tikslus dalyvių skaičius bus pateiktas laikantis techninėje specifikacijoje nurodytų terminų.

[bookmark: _Hlk232086937]II. REIKALAVIMAI PERKAMOMS PASLAUGOMS 

2.1. Reikalavimai užsienio svečių išvykos organizavimui:
2.1.1. Paslaugų teikėjas turi suorganizuoti užsienio svečiams paslaugas 2026 m. lapkričio 18 d.: išvyką iš Vilniaus į Visaginą ir į Ignalinos atominę elektrinę, dalyvių pietus Visagine, sutikimo vakarienę restorane Vilniuje. 
2.1.2. Vykimui iš Vilnius į Visaginą ir Ignalinos atominę elektrinę (Elektrinės g. 4 K 47, Drūkšinių k., LT-31152 Visaginas) ir grįžimui į Vilnių turi būti siūlomas ne mažiau 20 vietų patogus keleivinis autobusas. Maksimali visos kelionės trukmė – 10 valandų (nuo 7 val. iki 17 val.). Paslaugų teikėjas pasirūpina, kad svečiai būtų paimami iš viešbučių ir parvežami į juos. Viešbučių adresus Paslaugų teikėjui Užsakovas perduoda ne vėliau nei likus 1 d. d. iki kelionės pradžios. Kelionės metu svečius lydės Užsakovo atstovai.
2.1.3. Dalyvių pietūs 17 asmenų Visagine turi būti organizuojami lietuviškos ir europietiškos virtuvės patiekalus tiekiančiame dienos pietų restorane. Paslaugų teikėjas pasirūpina, kad būtų užtikrintas maisto pasirinkimas pagal dalyvių specialiuosius poreikius. Numatomas pietų laikas – 13.00 –14.30 val. Pietų vieta su Užsakovu turi būti suderinta ne vėliau kaip likus 10 d. d. iki pietų organizavimo dienos. Užsakovas tikslų pietų dalyvių skaičių pateikia ne vėliau nei likus 2 d. d. iki pietų organizavimo dienos. 
2.1.4. 2026 m. lapkričio 18 d., Vilniuje turi būti suorganizuota apie 2 val. trukmės užsienio svečių sutikimo vakarienė, numatoma pradžia – apie 19.00 val. Vakarienės dalyvių skaičius – iki 20. Vakarienė turi vykti reprezentatyvioje, maloniam bendravimui tinkamoje vietoje, būti aptarnaujama prie stalo ir apimti ne mažiau kaip 3 patiekalų meniu, nealkoholinius ir alkoholinius gėrimus. Paslaugų teikėjas sutikimo vakarienės vietą ir meniu su Užsakovu suderina ne vėliau kaip likus 10 d. d. iki vakarienės organizavimo dienos. 
2.2. Reikalavimai Konferencijos organizavimui:
2.2.1. Konferencija turi būti organizuojama Vilniuje. Konferencijos organizavimo vieta turi būti pasiekiama visuomeniniu transportu nuo oro uosto, geležinkelio stoties ir autobusų stoties. Ne toliau kaip 2 km atstumu nuo Konferencijos organizavimo vietos turi būti galimybė Konferencijos dalyviams gauti apgyvendinimo paslaugas, iš kurių bent vienas viešbutis turi būti ne mažesnės kaip 4 žvaigždučių kategorijos. 
2.2.2. Konferencijos organizavimo vietoje turi būti Konferencijos salė su Konferencijos įranga, internetiniu bevieliu ryšiu (wifi), užtikrinančiu galimybę visiems Konferencijos dalyviams vienu metu sklandžiai naudotis internetiniu ryšiu. 
2.2.3. Konferencijos organizavimo vietoje turi būti:
2.2.3.1. Pagrindinė Konferencijos salė, talpinanti ne mažiau kaip 120 dalyvių ir turinti ne mažiau kaip 120 sėdimų vietų, pilnai aprūpinta Konferencijos įranga, kurios parametrai atitinka salės dydį ir dalyvių skaičių, įskaitant: sceninę pakylą su pranešėjo stovu (tribūna) su mikrofonu ir nešiojamu kompiuteriu, kuris atidarytų šių formatų bylas: MS Word programos DOC, DOCX, RTF, TXT; MS PowerPoint programos PPT, PPTX, PPS; Portable Document Format tipo PDF; MS Excel programos XLS, XLSX; video AVI, MPEG, MOV; grafinius JPG, PNG, BMP ar lygiaverčių formatų rinkmenas iš USB atmintinės arba atsisiųsti iš el. pašto ar interneto portalų; vieta/vietos pranešėjams (pavyzdžiui, prezidiumo stalas su kėdėmis 6 asmenims su 6 mikrofonais), lazerinę rodyklę su nuotoliniu pristatymų programos (PowerPoint, PDF ar lygiavertės) valdymo pultu, multimedia projektorių ir ekraną (apie 400x225 cm dydžio, tinkamą 16:9 formato prezentacijoms rodyti), bevielį internetinį ryšį, įgarsinimo sistemą, 2 belaidžius mikrofonus dalyviams salėje.  
2.2.3.2. Sinchroninio vertimo kabinos (2 vnt.), vieta vertėjams ir techninis pajungimas garso transliavimo sistemai Konferencijos salėje.
[bookmark: _Hlk208906524]2.2.3.3. Atskira patalpa (ne mažiau 6 kv. m., pagal galimybes rakinama) susidėti Konferencijai būtinoms priemonėms (2026 m. lapkričio 19 d.).
2.2.3.4. Vieta Konferencijos dalyviams registruoti ir įteikti dalyvio paketą su atributika ir vertimo įranga (ausinės ir imtuvai) su 4 registracijos stalais, prie kurių galėtų dirbti iki 10 registratorių (registratoriai bus Užsakovo darbuotojai) 2026 m. lapkričio 19 d. nuo 7.30 val. 
2.2.3.5. Informacinės rodyklės su Konferencijos atributika ir Užsakovo logotipu srautams valdyti, t. y. nukreipti į renginio, registracijos ir pranešimų erdvę. Informacinių rodyklių kiekis turi būti pakankamas aiškiam dalyvių judėjimui renginio vietoje užtikrinti. 
2.2.3.6. Vieta (pagrindinėje Konferencijos erdvėje, bet ne salėje) fotosienelei ir numatyta vieta konferencijos dalyvių grupinei nuotraukai.
2.2.3.7. Vieta kavos pertraukėlėms (su baro staliukais, kurių optimalų kiekį pagal dalyvių skaičių ir vietos išplanavimą, parenka Paslaugų teikėjas), ir vieta pietums (švediško stalo tipo; pietaujama sėdint prie stalų su staltiesėmis, kurių optimalų kiekį pagal dalyvių skaičių ir vietos išplanavimą, parenka Paslaugų teikėjas).
2.2.3.8. Vieta konferencijos dalyvių vakarienei iki 120 dalyvių (vakarieniaujama sėdint prie stalų su staltiesėmis, kurių optimalų kiekį pagal dalyvių skaičių ir vietos išplanavimą, parenka Paslaugų teikėjas). Detalūs reikalavimai konferencijos vakarienės organizavimo vietai, infrastruktūrai, maitinimui ir aptarnavimui pateikiami 2.5 ir 2.6 papunkčiuose.
2.2.3.9. Vieta dalyviams saugiai palikti viršutinius lauko drabužius tame pačiame pastate, kur vyks Konferencija (šalia salės).
2.2.4. Visos 2.2.3.1–2.2.3.9 papunkčiuose išvadintos patalpos ir erdvės turi būti viename pastate (vienas pastatas suprantamas taip, kad pereinama iš vienos erdvės/patalpos į kitą ir nereikia išeiti į lauką). 
2.2.5. Konferencijos patalpose turi būti kontroliuojamas patalpų vidaus mikroklimatas, užtikrinamas apie +20o C temperatūros palaikymas naudojant vėdinimo ar šildymo sistemas. Patalpos turi būti šviesios, tvarkingos, tinkamai apšviestos.
2.2.6. Visos Konferencijos vietos aprūpintos higieninėmis ir dezinfekcinėmis priemonėmis, užtikrinta švara ir tvarka.
2.2.7. Konferencijos vietoje turi būti užtikrintas esančių žmonių saugumas ir objektų apsauga, kad nepatektų pašaliniai asmenys.
2.2.8. Konferencijos vieta turi būti parengta likus ne mažiau kaip 3 valandoms iki Konferencijos pradžios, kuri numatoma 2026 m. lapkričio 19 d. 9 val. Po Konferencijos, Konferencijos vieta turi būti sutvarkyta.
[bookmark: _Hlk232086995]2.3. Reikalavimai Konferencijos dalyvių maitinimui ir aptarnavimui:
2.3.1. Dalyvių maitinimas ir konferencijos vakarienė turi būti organizuojami toje pačioje Konferencijos organizavimo vietoje.
2.3.2. Konferencijos metu (2026 m. lapkričio 19 d.) visiems dalyviams turi būti organizuota:
2.3.2.1. trys (3) iki 30 min. trukmės kavos pertraukėlės. Vienos kavos pertraukėlės meniu – kava, arbata (cukrus, citrina, pienas), stalo vanduo (paprastas ir su citrina), saldumynai (pyragėliai, saldainiai, sausainiai), vaisiai, užkandžiai (pavyzdžiui, vieno kąsnio sumuštiniai ir (ar) prancūziški sumuštinukai). Kiekvienos pertraukos meniu turi būti kitoks nei prieš tai buvusios kavos pertraukos metu. Detalus meniu derinimui turi būti pateiktas Užsakovui ne vėliau kaip likus 10 d. d. iki Konferencijos pradžios. Užsakovas meniu patvirtina arba pateikia pastabas per 3 d. d. Meniu turi būti sudarytas taip, kad būtų užtikrintas pasirinkimas pagal dalyvių specialiuosius poreikius;
2.3.2.2. vieni (1) apie 60 min. trukmės pietūs (švediškas stalas). Pietų meniu turi sudaryti salotos, sriuba, karšti patiekalai, stalo vanduo, kava, arbata (cukrus, citrina, pienas), desertas. Detalus meniu derinimui turi būti pateiktas Užsakovui ne vėliau kaip likus 10 d. d. iki Konferencijos pradžios. Užsakovas meniu patvirtina arba pateikia pastabas per 3 d. d. Meniu turi būti sudarytas taip, kad būtų užtikrintas pasirinkimas pagal dalyvių specialiuosius poreikius.
2.3.3. Visos Konferencijos metu turi būti užtikrintas stalo vanduo su stiklinėmis Konferencijos erdvėse ir ant pranešėjų stalo (-ų) salėje.
2.3.4. Paslaugų teikėjo tiekiami patiekalai ir gėrimai turi atitikti teisės aktų nustatytus kokybės ir tinkamumo vartoti reikalavimus, sanitarijos ir higienos normas ir kitus nustatytus standartus.
2.3.5. Konferencijos dalyviai visos Konferencijos metu turi būti maitinami pagal meniu, suderintą su Užsakovu. 
2.3.6. Paslaugų teikėjas turi užtikrinti pakankamą aptarnaujančio personalo (virėjų, padavėjų ir kt.) kiekį, kad užtikrintų sklandų maitinimo paslaugų teikimą.
2.3.7. Visos Konferencijos metu kavos pertraukėlių ir pietų laikas neturėtų sutapti su tame pačiame pastate galimai šalia vykstančių kitų renginių dalyvių maitinimu.
2.3.8. Konferencijos vakarą, 2026 m. lapkričio 19 d., Konferencijos vietoje turi būti organizuota apie 3 val. trukmės konferencijos vakarienė visiems Konferencijos dalyviams, kurios pradžia – apie 17.00 val. Detalūs reikalavimai konferencijos vakarienės organizavimo vietai, infrastruktūrai, maitinimui ir aptarnavimui pateikiami 2.6 ir 2.7 papunkčiuose.
[bookmark: _Hlk232087014]2.4. Reikalavimai Konferencijos kitų paslaugų įsigijimui:
2.4.1. Vertimo žodžiu paslaugos ir sinchroninio vertimo įranga:
2.4.1.1. 2 vertėjų  (anglų – lietuvių ir lietuvių – anglų kalbomis) paslaugos (7 val.) Konferencijos dieną.
2.4.1.2. 2 vertėjų kabinos, garso transliacijos įranga (siųstuvas), ausinės/imtuvai iki 60 dalyvių, techninis aptarnavimas.
2.4.1.3. Prieš renginį turi būti atliktas pilnas vertimo sistemos testas, o renginio metu vietoje turi būti techninis specialistas, galintis nedelsiant pašalinti gedimus.
2.4.2. Renginio vedėjo/moderatoriaus paslaugos. Renginio moderatorius turi turėti konferencijų ar oficialių renginių vedimo ir moderavimo patirtį, sklandžiai bendrauti lietuvių ir anglų kalbomis (konferencijos kalba – lietuvių ir anglų). Renginio metu (apie 7 val.) vedėjas moderuoja konferencijos programą, pristato pranešėjus, valdo laiką ir diskusijas. Iki renginio vedėjas/moderatorius privalo dalyvauti bent 1 pasirengimo susitikime su Užsakovu (nuotoliu arba gyvai), kurio metu bus pristatyta Konferencijos programa, srities aktualijos, aptariami pasiūlymai renginiui, jo vedimo ir kitos detalės. Vedėjas/moderatorius suderina Konferencijos vedimo scenarijų su Užsakovu ne vėliau kaip likus 10 d. d. iki Konferencijos.
2.4.2. 1 dienai (7 val.) 2026 m. lapkričio 19 d. profesionalaus fotografo, turinčio profesionalią fotografo įrangą, paslaugos Konferencijos sesijų, dalyvių grupinės nuotraukos ir pertraukėlių momentų fotografavimui. Parengtos skelbti VATESI interneto svetainėje fotografijos (ne mažiau kaip 200 redaguotų skaitmeninių nuotraukų) po Konferencijos per 5 d. d. perduodamos Užsakovui su visomis nuosavybės ir naudojimo teisėmis. Paslaugų teikėjas ir Užsakovas suderina skaitmeninių nuotraukų perdavimo būdą.
2.4.3. 1 dienai (7 val.) 2026 m. lapkričio 19 d. profesionalaus videografo, turinčio profesionalią filmavimo bei garso įrašymo įrangą, paslaugos Konferencijos sesijų, pertraukėlių momentų filmavimui. Sumontuotas ir su Užsakovu suderintas bei parengtas publikuoti apibendrinamasis video (2–3 min. trukmės) ir 2–3 trumpi klipai (iki 30 s) socialiniams tinklams per 5–10 d. d.  perduodami Užsakovui su visomis nuosavybės ir naudojimo teisėmis. Paslaugų teikėjas ir Užsakovas suderina video produkcijos perdavimo būdą.
2.4.4. 2026 m. lapkričio 19 d. konferencijos vakarienės metu iki 45 min. trukmės gyvos instrumentinės muzikos atlikėjas (saksofonas, fortepijonas ar pan.). Atlikėjas ir jo muzikinė programa su Užsakovu turi būti suderinta ne vėliau, kaip likus 20 d. d. iki Konferencijos pradžios.
2.4.5. Konferencijos dalyvio krepšelio paruošimas. Dalyvio krepšelį sudaro žemiau išvardinti elementai, arba pasiūlytas alternatyvus dalyvio krepšelis (būtina suderinti su Užsakovu):
2.4.5.1. Renginio dalyvio kortelė (vardakortė) – A6 dydžio, spalvingumas 4+4, popierius 350g/m2, dvipusė spauda;
2.4.5.2. Kaklajuostė – ne mažesnio kaip 1,5 cm pločio ir 45 cm ilgio, su vienu karabinu prikabinti vardakortei;
2.4.5.3. Rašiklis (tušinukas) su Užsakovo logotipu;
2.4.5.4. Bloknotas (A5) su spirale ir kietesniu viršeliu (lapų skaičius – iki 100) su Užsakovo logotipu ir spauda ant viršelio ir vidinių lapų;
2.4.5.5. Medvilninis maišelis (apie 38 x 42 cm dydžio, 100 % medvilnė, medžiagos storis ne mažesnis kaip 180 gsm) su Užsakovo pavadinimu ir logotipu. 
2.4.5. Visi 2.4.5.1–2.4.5.5 papunkčiuose išvardinti gaminiai turi atitikti vientisą vizualinį stilių. Gaminių spaudos dizainą ir maketus parengia Paslaugų teikėjas pagal sukurtą ir su Užsakovu suderintą renginio vizualinį identitetą. Paslaugų teikėjas su Užsakovu suderina dalyvio krepšelio gaminių spaudos dizainą ir maketus ne vėliau kaip likus 20 d. d. iki Konferencijos pradžios.
2.4.7. Paslaugų teikėjas turi iš viso paruošti ne mažiau 120 vnt. dalyvio krepšelių ne vėliau nei likus 2 d. d. iki Konferencijos pradžios. 
2.4.8. Konferencijai skirtos interneto svetainės sukūrimas:
2.4.8.1. Paslaugų teikėjas turi sukurti konferencijai skirtą interneto svetainę, kurioje būtų skelbiama konferencijos programa, kontaktai ir kita dalyviams aktuali informacija, taip pat integruota išankstinė dalyvių registracija, skirta dalyvių sąrašui sudaryti ir duomenų, reikalingų vardakorčių spausdinimui, surinkimui. Interneto svetainė turi turėti lietuvių ir anglų kalbų versijas, būti pritaikyta naudoti mobiliuosiuose ir stacionariuose įrenginiuose, o jos dizainas turi atitikti konferencijos vizualinį identitetą.
2.4.8.2. Registracijos duomenys turi būti eksportuojami redaguojamu formatu, taip pat turi būti galimybė sustabdyti registraciją pasiekus Užsakovo nustatytą dalyvių skaičių.
2.4.8.3. Konferencijos programa interneto svetainėje turi būti pasiekiama per QR kodą. QR kodą Paslaugų teikėjas turi sugeneruoti, patikrinti jo veikimą ir integruoti į gaminamas dalyvių vardakortes.
2.4.8.4. Svetainė turi būti sukurta, suderinta su Užsakovu ir viešai pasiekiama ne vėliau kaip likus 30 d. d. iki konferencijos pradžios.
[bookmark: _Hlk232087186]2.5. Reikalavimai Konferencijos erdvių apipavidalinimui Konferencijos metu:
2.5.1. Gėlių kompozicija pagrindinėje Konferencijos salėje, deranti prie bendros salės aplinkos ir Konferencijos stiliaus.
[bookmark: _Hlk208908351][bookmark: OLE_LINK1]2.5.2. Fotosienelės 300x220 cm matmenų (4+0 spauda ant matinės 440 g/m2 storio tentinės medžiagos, 1 vnt.) maketavimas pagal Užsakovo pateiktą logotipą ir stilių, gamyba ir pristatymas į Konferencijos vietą, sumontavimas ant Paslaugų teikėjo pastatymo konstrukcijos ir išmontavimas. Fotosienelės tento medžiaga po Konferencijos lieka Užsakovo nuosavybė, pastatymo konstrukcija lieka Paslaugų teikėjui. 
2.5.4. Plakato tribūnai (jeigu yra numatyta vieta ir tvirtinimas) su Konferencijos logotipą – 1 vnt., maketavimas pagal Užsakovo pateiktą logotipą ir stilių, gamyba (atitinkantis tribūnos dydį, ant matinio apie 285 g popieriaus, spauda 4+0), pristatymas ir pritvirtinimas prie tribūnos Konferencijos salėje. 
2.5.5. Pranešėjų vietos stalo uždanga: staltiesės arba „sijono“ (atitinkančių stalo dydį) pritvirtinimas prie stalo pagrindinėje Konferencijos salėje.
2.5.6. Pranešėjų stalo (vietos) dalyvių vardinių kortelių su nurodytais vardais ir pavardėmis bei pareigomis (iki 12 vnt.) atspausdinimas ir pastatymas ant stalo plastikiniuose ar kituose tvirtuose rėmuose (pagal poreikį). 
2.5.7. Konferencijos erdvių apipavidalinimo priemones ir jų išdėstymą, išvardintas 2.5.1 – 2.5.6 papunkčiuose, Paslaugų teikėjas su Užsakovu suderina ne vėliau kaip likus 20 d. d. iki Konferencijos pradžios.
2.5.8. Konferencijos erdves pagal šioje dalyje nurodytus reikalavimus Paslaugų teikėjas parengia ne vėliau kaip 3 valandos iki Konferencijos pradžios.
[bookmark: _Hlk232088733]2.6. Reikalavimai Konferencijos vakarienės vietai, infrastruktūrai ir organizavimui:
2.6.1. Konferencijos vakarienę organizuoti 2026 m. lapkričio 19 d., Vilniuje, Konferencijos vietos patalpose.
[bookmark: _Hlk208909538]2.6.2. Konferencijos vakarienės pradžia – apie 17.00 val., trukmė – apie 3 val.
2.6.4. Konferencijos vakarienės organizavimo vietoje turi būti salė ar kita erdvė, talpinanti iki 120 dalyvių, kai aptarnaujama sėdint prie stalų.
2.6.5. Konferencijos vakarienės organizavimo vietoje turi būti parengta vieta muzikinei programai atlikti.
2.6.5.1. Turi būti atlikta ne mažiau 30-45 min. muzikinė programa (gyva saksofono ar klasikinė instrumentinė muzika arba kitas vakarienės atmosferą ir aplinką atitinkantis muzikinis pasirodymas). Paslaugų teikėjas turi pasiūlyti bent 2-3 atlikėjus ir muzikinės programos variantus ne vėliau kaip likus 40 d. d. iki konferencijos vakarienės pradžios. Užsakovas išsirenka vieną variantą per 10 d. d.
2.6.6. Konferencijos vakarienės organizavimo vietoje turi būti vieta dalyviams saugiai palikti viršutinius lauko drabužius.
2.6.7. Visos 2.6.1-2.6.6 papunkčiuose išvardintos patalpos turi būti viename pastate (vienas pastatas suprantamas taip, kad pereinant iš vienos erdvės/patalpos į kitą nereikia išeiti į lauką).
2.6.8. Konferencijos vakarienės vietoje turi būti vienas belaidis mikrofonas, skirtas sveikinimo kalbai.
2.6.9. Konferencijos vakarienės patalpose turi būti kontroliuojamas patalpų vidaus mikroklimatas, užtikrinamas apie +20 C temperatūros palaikymas naudojant vėdinimo ar šildymo sistemas. Patalpos turi būti tvarkingos, tinkamai apšviestos. Visos Priėmimo vietos aprūpintos higieninėmis ir dezinfekcinėmis priemonėmis, užtikrinta švara ir tvarka.
2.6.10. Konferencijos vakarienės vietoje turi būti užtikrintas esančių žmonių saugumas, taip pat, kad nepatektų pašaliniai asmenys.
2.6.11. Paslaugų teikėjas pagal Užsakovo pageidavimą galėtų uždaryti arba kitaip izoliuoti patalpas tik šiam renginiui.
2.6.12. Konferencijos vakarienės vieta turi būti parengta likus ne mažiau kaip 1 (vienai) valandai iki vakarienės pradžios. Po vakarienės, vieta turi būti sutvarkyta.
2.6.13. Konferencijos vakarienės vieta turi būti su Užsakovu suderina per 10 d. d. po Sutarties pasirašymo.
[bookmark: _Hlk232088826]2.7. Reikalavimai konferencijos dalyvių maitinimui ir aptarnavimui:
2.7.1. Paslaugos turi būti teikiamos, vadovaujantis Europos Sąjungos tiesiogiai taikomais teisės aktais, Lietuvos Respublikos maisto įstatymu, Lietuvos higienos norma HN 15:2005 „Maisto higiena“, kitais maisto higieną bei maisto saugą ir tvarkymą reglamentuojančiais teisės aktais, laikantis teisės aktais nustatytų specialiųjų maisto ruošimo ir tvarkymo reikalavimų. Paslaugų teikėjo siūlomi patiekalai ir gėrimai turi atitikti teisės aktais nustatytus kokybės ir tinkamumo vartoti reikalavimus, sanitarines-higienos normas ir kitus nustatytus standartus. 
2.7.2. Paslaugų teikėjas turi užtikrinti deramą užsienio svečių aptarnavimą pagal atitinkamus reikalavimus. Serviravimas ir svečių aptarnavimas turi atitikti reprezentacinį lygį (kokybiški indai, įrankiai, maisto patiekimas, baltos medžiaginės staltiesės, medžiaginės servetėlės, meniu kortelės, dekoracijos).
2.7.3. Paslaugų teikėjas turi užtikrinti, kad teikiant paslaugas pagal vakarienėje dalyvaujančių dalyvių skaičių bus užtikrintas paslaugų tinkamam ir kokybiškam suteikimui reikalingas kvalifikuotų specialistų skaičius (aptarnaujančio personalo, virėjų, padavėjų ir kt.).
2.7.4. Vakarienės tipas sėdimas prie stalų (banketas), meniu sudarytas iš užkandžio, pagrindinio patiekalo ir deserto. Svečiams pasiūloma pasirinkti prie maisto priderintus nealkoholinius ar alkoholinius gėrimus (pavyzdžiui, sauso balto ar raudono rūšinio buteliuose išpilstyto vyno ar kita), patiekiamas  stalo vanduo, prie deserto kava, arbata (pageidaujant su taurele tautinio paveldo gėrimo). Sutinkant svečius kiekvienam asmeniui pasiūlyta taurė nealkoholinio ar alkoholinio putojančio gėrimo.
2.7.5. Paslaugų teikėjo pasiūlytas meniu turi būti tradicinis lietuviškas ar europietiškas.
2.7.6. Padavėjai turi gebėti anglų kalba suteikti informaciją svečiams apie patiekiamą maistą, gėrimus, desertus. Paslaugų teikėjas turi užtikrinti, kad būtų laikomasi patiekalams, vynams ir kitiems siūlomiems gėrimams nustatytų temperatūros režimų.
2.7.7. Paslaugų teikėjas turi pateikti detalų meniu derinti Užsakovui ne vėliau kaip likus 15 d. d. iki konferencijos vakarienės pradžios. Užsakovas meniu patvirtina arba pateikia pastabas dėl meniu per 5 d. d. Meniu turi būti sudarytas taip, kad būtų užtikrintas pasirinkimas pagal dalyvių specialiuosius poreikius. Vakarienės dalyvių skaičius pateikiamas likus 5 d. d. iki vakarienės pradžios.
2.7.8. Suderintas meniu lietuvių/anglų kalba atspausdinamas ir pristatomas  ant kiekvieno stalo svečiams.

[bookmark: _Hlk232088856]III. ĮSIPAREIGOJIMAI

3.1. Paslaugų teikėjo įsipareigojimai:
3.1.1. Paslaugų teikėjas pasirašydamas Paslaugų teikimo sutartį joje nurodo už sutarties vykdymą atsakingą asmenį. Pasikeitus už Paslaugų teikimo sutarties vykdymą atsakingam asmeniui ir (ar) jo kontaktiniams duomenims, nurodytiems Paslaugų teikimo sutartyje, ne vėliau kaip per 1 (vieną) darbo dieną apie tai informuoti Užsakovą arba jo įgaliotą asmenį, nurodytą Paslaugų teikimo sutartyje.
3.1.2. Paslaugų teikėjas vykdo visų su Konferencija, užsienio svečių programos konferencijos vakarienės susijusių paslaugų ir priemonių paiešką, užsakymą, paslaugų vykdymo koordinavimą, paslaugų ir priemonių kokybės kontrolę, atitikimą reprezentaciniams ir renginio organizavimo standartams, administravimą.
3.1.3. Paslaugų teikėjas užtikrina Konferencijos, užsienio svečių programos ir konferencijos vakarienės organizavimo koordinavimą ir techninį – organizacinį aptarnavimą. Konferencijos ir vakarienės metu privalo būti bent vienas Konferencijos koordinatorius (paskirtas ne vėliau kaip likus 15 d. d. iki Konferencijos pradžios, tai gali būti tas pats asmuo, kuris bus atsakingas ir už sutarties vykdymą) ir pakankamas skaičius asmenų, kurie prižiūrėtų ir užtikrintų technikos veikimą visos Konferencijos visose erdvėse bei konferencijos vakarienės metu. 
3.1.4. Paslaugų teikėjas Konferencijos metu užtikrina dalyvių saugumą patenkant į Konferencijos ir vakarienės vietas.
3.1.5. Paslaugų teikėjas užtikrina sklandžią Konferencijos ir konferencijos vakarienės eigą, nepriklausomai nuo to, ar paslaugas suteikia Paslaugų teikėjas ar jo pasamdytos kitos įmonės ir (ar) fiziniai asmenys.
3.1.6. Paslaugų teikėjas turi užtikrinti, kad už aptarnavimą atsakingas personalas būtų apsirengęs tvarkingai ir su vakarienės dalyviais sugebėtų bendrauti angliškai, būtų paslaugus ir geranoriškas.
3.1.7. Visos su Konferencijos, užsienio svečių programos ir konferencijos vakarienės įgyvendinimu susijusios paslaugos derinamos su Užsakovu el. paštu.
3.1.8. Pagamintų priemonių defektus, atsiradusius dėl Paslaugų teikėjo kaltės, Paslaugų teikėjas pašalina savo sąskaita, per laikotarpį, suderintą su Užsakovu el. paštu.
3.1.9. Į sutarties kainą turi būti įskaičiuotos visos Konferencijos organizavimo ir aprūpinimo anksčiau įvardytomis priemonėmis ir paslaugomis išlaidos.
3.1.10. Paslaugų teikėjas per 10 d. d. nuo Paslaugų teikimo sutarties įsigaliojimo dienos privalo su Užsakovu suderinti ir abipusiu susitarimu patvirtinti Konferencijos organizavimo vietą ir erdvių išdėstymo schemą (-as).
3.1.11. Paslaugų teikėjas per 10 d. d. nuo Paslaugų teikimo sutarties įsigaliojimo dienos privalo su Užsakovu suderinti ir abipusiu susitarimu patvirtinti Konferencijos vakarienės (techninės specifikacijos 2.6.13 p.) vietą.
3.1.12. Paslaugų teikėjas privalo atsižvelgti į Užsakovo pastabas ir nurodytus trūkumus ištaisyti per Užsakovo nurodytus terminus.
3.1.13. Paslaugų teikėjas, teikdamas renginių organizavimo paslaugas, bus asmens duomenų, kuriuos gaus teikdamas paslaugas, valdytojas ir bus visiškai atsakingas už asmens duomenų tvarkymo atitikimą 2016 m. balandžio 27 d. Europos Parlamento ir Tarybos Reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisins apsaugos įstatymo ir kitų teisės aktų, reglamentuojančių asmens duomenų apsaugą, nuostatomis.
[bookmark: _Hlk232088921]3.2. Užsakovo įsipareigojimai:
3.2.1. Užsakovas paskiria Konferencijos ir užsienio svečių programos koordinatorių (-ius) (kontaktinį asmenį (-ius) ir apie tai informuoja Paslaugų teikėją per 1 (vieną) darbo dieną nuo Paslaugų teikimo sutarties įsigaliojimo dienos. Pasikeitus koordinatoriui (-iams) ir (ar) jo (-ų) kontaktiniams duomenims, ne vėliau kaip per 1 (vieną) darbo dieną apie tai informuoti Paslaugų teikėją.
3.2.2. Užsakovas įsipareigoja Paslaugų teikėjui pateikti tikslų Konferencijos ir užsienio svečių programos dalyvių skaičių likus ne mažiau kaip 10 d. d. iki Konferencijos pradžios.
3.2.3. Užsakovas įsipareigoja Paslaugų teikėjui pateikti tikslų Konferencijos dalyvių skaičių ir sąrašą ant kaklo kabinamoms vardakortėms ir pastatomoms pranešėjų stalo vardinėms kortelėms, kitai Konferencijos atributikai (dalyvio krepšeliui) pagaminti likus ne mažiau kaip 10 d. d. iki Konferencijos pradžios.
3.2.4. Jeigu Konferencija ir gretutiniai jos renginiai (užsienio svečių programa) negalės vykti dėl epidemiologinės ar kitos įstatymais nustatomos situacijos, arba Užsakovo sprendimo, Užsakovas nedelsiant informuos apie tai Paslaugų teikėją ir dėl aukščiau šiame punkte išvardintų aplinkybių ir/ar sprendimų, Paslaugų teikėjui, pateikus išlaidas pagrindžiančius dokumentus, bus atlygintos tik jo faktiškai patirtos išlaidos iki sprendimo stabdyti su Konferencija susijusių paslaugų ir priemonių įsigijimą.
[bookmark: _Hlk232088945]3.3. Aplinkosauginiai reikalavimai:
3.3.1. Pirkimas laikomas žaliu, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau - Tvarkos aprašas) punktais:
3.3.1.1. Tvarkos aprašo 4.4.3. p.: nėra produktų sąraše, tačiau „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (atlikėjų, garso inžinierių, vaizdo inžinierių, renginių vedėjų ir kt. paslaugos). )“;
3.3.1.2. Tvarkos aprašo 4.4.4.1. p.: „prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų“, t. y. maitinimo paslaugų teikimo metu maistas ir gėrimai turi būti pateikiami naudojant daugkartinio naudojimo stalo įrankius, stiklinius ir kitokius indus bei staltieses arba atsinaujinančių išteklių pagrindu pagamintus stalo įrankius, indus bei viešojo maitinimo reikmenis;
3.3.1.3. Tvarkos aprašo 4.4.4.5. p.: „prekė, virtusi atliekomis, tinka paruošti pakartotinai naudoti ar perdirbti“, t. y. visos renginio metu atsiradusios šiukšlės bei atliekos  (pvz., stiklas, popierius, plastikas,  organinės atliekos ir kt.) turi būti rūšiuojamos jų susidarymo vietoje ir tinkamai sutvarkytos, t. y. perduodamos atliekas tvarkančioms ir (ar) atliekas kompostuojančioms ir (ar) kitaip naudojančioms įmonėms.
Atitiktį reikalavimams, nurodytiems 3.3.1.2 ir 3.3.1.3 papunkčiuose, įrodantys dokumentai: tiekėjo deklaracija arba kiti lygiaverčiai įrodymai pateikiami Pirkėjo prašymu.

